הדיוויזיה המשוריינת הראשונה (בפולנית: "1 Dywizja Pancerna") הייתה דיוויזיית שריון של הכוחות המזוינים של פולין במערב במלחמת העולם השנייה. הדיוויזיה הוקמה בפברואר 1942 בדונס בסקוטלנד, והייתה תחת פיקודו של האלוף סטניסלב מאצ'ק ובשיאה שירתו בה כ-16,000 חיילים. הדיוויזיה שירתה בשלבים האחרונים של קרב נורמנדי באוגוסט 1944 במבצע סיכום ובקרב על שמבואה ולאחר מכן המשיכה להילחם בחזית המערבית במלחמת העולם השנייה, בעיקר כחלק מהארמייה הקנדית הראשונה.